KOMISSION ASETUS (EY) N:o 417/96,
annettu 7 päivänä maaliskuuta 1996,
Puolan tasavallalle ja Unkarin tasavallalle neuvoston asetuksessa (EY) N:o 3066/95 säädettyjen naudanlihan lisätariffikiintiöiden soveltamista koskevista yksityiskohtaisista säännöistä 1 päivästä tammikuuta 30 päivään kesäkuuta 1996
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tietyille maataloustuotteille yhteisön tariffikiintiöinä tehdyistä tietyistä myönnytyksistä ja tiettyjen Eurooppa-sopimuksissa määrättyjen maataloutta koskevien myönnytysten riippumattomasta mukauttamisesta siirtymäkauden aikana Uruguayn kierroksen monenvälisten kauppaneuvottelujen osana tehdyn maataloussopimuksen huomioon ottamiseksi 22 päivänä joulukuuta 1995 annetun neuvoston asetuksen (EY) N:o 3066/95 (1), ja erityisesti sen 8 artiklan,
sekä katsoo, että
asetuksessa (EY) N:o 3066/95 säädetään naudanlihan tariffikiintiöiden avaamisesta vuoden 1996 ensimmäiseksi vuosipuoliskoksi,
yhteisön ja sen jäsenvaltioiden sekä Puolan tasavallan, Unkarin tasavallan, T Osekin tasavallan, Slovakian tasavallan, Bulgarian ja Romanian välisissä Eurooppa-sopimuksissa määrättyjen naudanlihan tariffikiintiöiden soveltamista koskevista yksityiskohtaisista säännöistä 1 päivästä heinäkuuta 1995 30 päivään kesäkuuta 1996 4 päivänä elokuuta 1995 annetussa komission asetuksessa (EY) N:o 1942/95 (2), sellaisena kuin se on viimeksi muutettuna asetuksella (EY) N:o 2416/95 (3), säädetään tiettyjen naudanlihamäärien tuonnin soveltamista koskevista yksityiskohtaisista säännöistä; asetuksessa (EY) N:o 3066/95 määriä lisätään Puolan ja Unkarin osalta vuoden 1996 ensimmäiseksi vuosipuoliskoksi; näin ollen on tarpeen säätää näiden lisämäärien soveltamista koskevista yksityiskohtaisista säännöistä noudattaen tarkasti asetuksessa (EY) N:o 1942/95 jo säädettyä tuontimenettelyä,
olisi säädettävä mainitun menettelyn hallinnosta tuontitodistusten avulla; tätä varten olisi annettava erityisesti hakemusten esittämistä koskevat yksityiskohtaiset säännöt sekä säädettävä tiedoista, jotka on merkittävä todistushakemuksiin ja todistuksiin, poiketen tarvittaessa maataloustuotteiden tuonti-, vienti- ja ennakkovahvistustodistusten järjestelmän soveltamista koskevista yhteisistä säännöistä 16 päivänä marraskuuta 1988 annetusta komission asetuksesta (ETY) N:o 3719/88 (4), sellaisena kuin se on viimeksi muutettuna asetuksella (EY) N:o 2137/95 (5), sekä naudanliha-alan tuonti- ja vientitodistusjärjestelmän soveltamista koskevista yksityiskohtaisista säännöistä ja asetuksen (ETY) N:o 2377/80 kumoamisesta 26 päivänä kesäkuuta 1995 annetusta komission asetuksesta (EY) N:o 1445/95 (6), sellaisena kuin se on muutetuna asetuksella (EY) N:o 2856/95 (7); lisäksi olisi säädettävä, että todistukset annetaan harkinta-ajan jälkeen ja tarvittaessa yhtenäistä vähennysprosenttia noudattaen, ja
tässä asetuksessa säädetyt toimenpiteet ovat naudanlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
1. Asetuksen (EY) N:o 3066/95 1 artiklassa avattujen tariffikiintiöiden mukaisesti voidaan tuoda 1 päivästä tammikuuta 30 päivään kesäkuuta 1996:
- 750 tonnia Puolasta peräisin olevaa tuoretta, jäähdytettyä ja pakastettua CN-koodeihin 0201 ja 0202 kuuluvaa naudanlihaa,
- 275 tonnia Unkarista peräisin olevaa tuoretta, jäähdytettyä ja pakastettua CN-koodeihin 0201 ja 0202 kuuluvaa naudanlihaa,
- 220 tonnia Puolasta peräisin olevia CN-koodeihin 1602 50 31 tai 1602 50 39 kuuluvia valmistettuja tuotteita.
2. Arvotullia ja yhteisessä tullitariffissa vahvistettuja tuontitullin erityisiä määriä alennetaan 80 prosentilla lihan osalta.
Valmistettujen tuotteiden osalta arvotulli vahvistetaan 13 prosentiksi.
2 artikla
1. Tuontijärjestelmistä hyötyäkseen
a) tuontitodistuksen hakijan on oltava luonnollinen henkilö tai oikeushenkilö, joka hakemuksen esittämishetkellä pystyy kyseisen jäsenvaltion toimivaltaisia viranomaisia tyydyttävällä tavalla todistamaan harjoittaneensa viimeisten kahdentoista kuukauden aikana kaupallista toimintaa naudanliha-alalla kolmansien maiden kanssa; hakija on oltava merkitty kansalliseen arvonlisäverovelvollisten luetteloon;
b) todistushakemus voidaan esittää ainoastaan siinä jäsenvaltiossa, jossa hakija on merkitty luetteloon;
c) todistushakemuksen on jokaisen 1 artiklan 1 kohdan ensimmäisessä, toisessa tai kolmannessa luetelmakohdassa tarkoitetun tuoteryhmän osalta koskettava vähintään 15 tonnin määrää tuotepainosta ylittämättä käytettävissä olevaa määrää;
d) todistushakemuksen ja todistuksen 8 kohdassa on oltava maininta alkuperämaasta; todistus velvoittaa tuontiin mainitusta maasta;
e) todistushakemuksen ja todistuksen 20 kohdassa on oltava vähintään jokin seuraavista maininnoista:
- Reglamento (CE) n° 417/96
- Forordning (EF) nr. 417/96
- Verordnung (EG) Nr. 417/96
- Êáíïíéóìüò (ÅÊ) áñéè. 417/96
- Regulation (EC) No 417/96
- Règlement (CE) n° 417/96
- Regolamento (CE) n. 417/96
- Verordening (EG) nr. 417/96
- Regulamento (CE) nº 417/96
- Asetus (EY) N:o 417/96
- Förordning (EG) nr 417/96.
2. Poiketen siitä, mitä asetuksen (EY) N:o 1445/95 5 artiklassa säädetään, todistushakemuksen ja todistuksen 16 kohdassa on mainittava yksi tai useampi niistä CN-koodeista, jotka viittaavat 1 artiklan 1 kohdan ensimmäisessä, toisessa tai kolmannessa luetelmakohdassa tarkoitettuihin tuotteisiin.
3 artikla
1. Todistushakemukset on jätettävä 12-19 päivänä maaliskuuta 1996.
2. Hakijan esittäessä useamman kuin yhden 1 artiklan 1 kohdan ensimmäisessä, toisessa tai kolmannessa luetelmakohdassa tarkoitettuja tuotteita koskevan hakemuksen, mitään samassa luetelmakohdassa tarkoitettua tuotetta koskevista hakemuksista ei voida hyväksyä.
3. Jäsenvaltioiden on annettava komissiolle tiedoksi viimeistään viidentenä hakemusten jättökauden päättymistä seuraavana työpäivänä tehdyt hakemukset, jotka koskevat 1 artiklan 1 kohdassa tarkoitettuja määriä. Tiedonannon on käsitettävä luettelo hakijoista tuotteista haetun määrän, niihin liittyvän CN-koodin ja niiden alkuperämaan mukaisesti jaoteltuna.
Kaikki tiedonannot, mukaan lukien "tyhjät ilmoitukset", on tehtävä teleksillä tai telekopiona tämän asetuksen liitteessä esitetyn mallin mukaisesti, jos hakemuksia on tehty.
4. Komissio päättää, missä määrin se voi hyväksyä todistushakemukset.
Jos määrät, joille todistuksia on haettu, ylittävät käytettävissä olevat määrät, komissio vahvistaa haettuja määriä koskevan yhdenmukaisen vähennysprosentin.
5. Todistukset on annettava 9 päivänä huhtikuuta 1996, ellei komission hakemusten hyväksymispäätöksestä muuta johdu.
6. Annetut todistukset ovat voimassa koko yhteisössä.
4 artikla
1. Asetusten (ETY) N:o 3719/88 ja (EY) N:o 1445/95 säännöksiä sovelletaan, sanotun kuitenkaan rajoittamatta tämän asetuksen säännösten soveltamista.
2. Asetuksen (ETY) N:o 3719/88 8 artiklan 4 kohtaa ei sovelleta.
3. Poiketen siitä, mitä asetuksen (EY) N:o 1445/95 4 artiklassa säädetään, tuontitodistuksiin liittyväksi vakuudeksi vahvistetaan 12 ecua 100 kilogramman tuotepainoa kohden.
4. Tuontitodistusten voimassaoloaika päättyy 30 päivänä kesäkuuta 1996.
5 artikla
Tuotteisiin sovelletaan 1 artiklassa tarkoitettuja tulleja esitettäessä viejämaan antama EUR.1 -tavaratodistus Eurooppa-sopimuksen liitteenä olevan pöytäkirjan n:o 4 mukaisesti.
6 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä tammikuuta 1996.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 7 päivänä maaliskuuta 1996.